b'\n_START_ARTICLE_\nGuy Moll\n_START_SECTION_\n\xc5\xbdivljenjepis\n_START_PARAGRAPH_\nGuy Moll se je rodil 15. avgusta 1934 \xc5\xa1panski materi in francoskem o\xc4\x8detu. Leta 1932 je po kon\xc4\x8danem \xc5\xa1tudiju sodeloval na lokalni dirki Lorraine-Dietrich. Marcel Lehoux, ki je videl njegovo vo\xc5\xbenjo, je v njem takoj videl naravno talentiranega dirka\xc4\x8da in mu pomagal v nadaljnji karieri. V sezoni 1932 ga je prijavil na al\xc5\xbeirski dirki za Veliko nagrado Orana, kjer je Moll z dirkalnikom Bugatti T35C povedel, toda odstopil zaradi okvare dirkalnika. Odstopil je tudi na naslednji dirki za Veliko nagrado Casablance, nato pa je dosegel tretje mesto na Veliki nagradi Marseilla._NEWLINE_Zaradi premo\xc5\xbenih star\xc5\xa1ev si je Moll lahko privo\xc5\xa1\xc4\x8dil nakup dirkalnika Alfa Romeo Monza v sezoni 1933, toda sezono je za\xc4\x8del s starim Bugattijem, s katerim je na dirki Grand Prix de Pau, ki jo je zaznamovalo sne\xc5\xbeenje, zasedel drugo mesto. Z novim dirkalnikom je nato dosegel drugo mesto na dirki za Veliko nagrado N\xc3\xaemesa in peto mesto na Veliki nagradi Francije. Dosegel je \xc5\xa1e druga mesta na dirkah za Veliko nagrado Nice, Commingesa in Marseilla, sezono pa je kon\xc4\x8dal z drugim mestom na Veliki nagradi Italije._NEWLINE_Pred sezono 1934 je prestopil v Ferrari, kjer je bil nad njim zelo navdu\xc5\xa1en Enzo Ferrari. Z novim mo\xc5\xa1tvom je debitiral na Veliki nagradi Monaka, kjer je presenetljivo zmagal. Nadaljeval je z drugim mestom na Veliki nagradi Tripolija, zmago na AVUS-u, tretje mestu na Veliki nagradi Francije, drugem mestu na Grand Prix de la Marne in drugem mestu na dirki Coppa Ciano. Na dirki Coppa Acerbo v Pescari je na ravnini Montesilvano Mollov dirkalnik zajel sunek vetra zaradi \xc4\x8desar je izgubil kontrolo nad dirkalnikom, zadel v kanal in se ve\xc4\x8dkrat prevrnil. 24-letni Guy Moll je umrl kmalu po nesre\xc4\x8di.'